open-index/open-wikipedia-markdown huggingface dataset:
Луіс Альберта Лакалье Поу

**Луіс Альберта Алехандра Апарысіа Лакалье Поу** (; нар. , Мантэвідэа) — уругвайскі юрыст, палітык і прэзідэнт Уругвая пасля перамогі на ўсеагульных выбарах у 2019 годзе.

## Ранні перыяд жыцця 
Нарадзіўся ў Мантэвідэа ў сям’і будучага прэзідэнта Уругвая Луіса Альберта Лакалье Эрэра і Джуліі Поу. Пачатковую і сярэднюю адукацыю Луіс Альберта Лакалье Поу атрымаў у Брытанскіх школах Мантэвідэа. У 1998 годзе скончыў юрыдычны факультэт Каталіцкага ўніверсітэта Уругвая.

## Палітычная кар’ера 
На ўсеагульных выбарах 1999 года быў абраны прадстаўніком дэпартамента Канеланес на тэрмін 2000—2005 гадоў у палату дэпутатаў Уругвая. У 2004 годзе быў пераабраны ў складзе фракцыі эрырыстаў Нацыянальнай партыі, заснаванай яго прадзедам Луісам Альберта дэ Эрэра. У 2009 годзе быў пераабраны трэці раз запар і праслужыў да 2015 года. Кар’ера Луіса Альберта Лакалье Поу падобная да жыццёвага шляху Педра Бардаберы, таксама сына былога прэзідэнта Уругвая, які рушыў услед за сваім бацькам у палітыку.

## Прэзідэнцтва 
Лакалье ўступіў у пасаду 1 сакавіка 2020 года. Пасля канстытуцыйнай прысягі перад Генеральнай Асамблеяй ён разам з віцэ-прэзідэнтам Беатрыс Архімон праехаў па праспекце Лібертадор на кабрыялеце Ford V8 1937 года выпуску, які належаў яго прадзеду Луісу Альберта дэ Эрэрэ. Парад скончыўся на плошчы Незалежнасці, дзе ён атрымаў прэзідэнцкі пояс ад былога прэзідэнта Табарэ Васкеса.

Лакалье абвясціў падчас сваёй выбарчай кампаніі пра увядзенне пакета ўрадавых мераў праз закон аб тэрміновым разглядзе, прэрагатыва выканаўчай улады ва Уругваі, які дазваляе ёй накіраваць у Генеральную Асамблею законапраект з безапеляцыйным тэрмінам у 90 дзён. Пандэмія каранавіруса затрымала прадстаўленне законапраекта, які афіцыйна ўвайшоў у парламент толькі 23 красавіка 2020 года.

Катэгорыя:Прэзідэнты Уругвая
Даніэль Набоа

**Даніэль Рой Хількрыст Набоа Асін** (; нар. , , Фларыда, ЗША) — эквадорскі палітычны дзеяч і бізнесмен у бананавай галіне. Прэзідэнт Эквадора з 23 лістапада 2023 года. У свае 36 гадоў ён стаў другім самым маладым прэзідэнтам у гісторыі Эквадора (першы — Хасэ Флорэс-і-Арамбуру) і самым маладым, абраным усенародным галасаваннем.

## Біяграфія 
Набоа быў членам Нацыянальнага сходу Эквадора з 2021 па 2023 год, да таго як яно было распушчана ў адпаведнасці з механізмам muerte cruzada, запушчаным прэзідэнтам Гільерма Ласа. Да сваёй палітычнай кар’еры займаў некалькі пасад у сямейным бізнесе. Яго бацька, Альвара Набоа, пяць разоў беспаспяхова вылучаўся на пасаду прэзідэнта Эквадора. Даніэля Набоа часта называюць спадчыннікам кампаніі і багацця бацькі.

У маі 2023 года Набоа вылучыў сваю кандыдатуру на пасаду прэзідэнта ў пазачарговых выбарах 2023 года ад «Нацыянальнага дэмакратычнага дзеяння». У другім туры выбараў змагаўся з Луісай Гансалес. Паказчыкі падтрымкі Набоа ў дні, якія папярэднічалі выбарам, былі нізкімі. Набраўшы амаль 52 % галасоў выбаршчыкаў у другім туры Набоа перамог на выбарах 15 кастрычніка 2023 г.

Стаў самым маладым дзеючым дзяржаўным лідарам у свеце пасля Ібрагіма Траорэ з Буркіна-Фасо. Пераабраны на другі прэзідэнцкі тэрмін у 2025 годзе.

## Крыніцы 
Катэгорыя:Прэзідэнты Эквадора
Валянцін Жданко

**Валянцін Жданко** (нар. , в. Краснае, Шчучынскі раён) — беларускі журналіст.

## Біяграфія 
Нарадзіўся ў 1964 годзе ў вёсцы Краснае Шчучынскага раёна. З залатым медалём скончыў сярэднюю школу. Скончыў факультэт журналістыкі Беларускага дзяржаўнага ўніверсітэта.

Працаваў рэпарцёрам у шчучынскай раённай газеце, у мінскай «Чырвонай змене». З 1987 года ў газеце «Звязда». У 1995—1999 гадах — намеснік галоўнага рэдактара «Белорусской деловой газеты». З 1999 года — кіраўнік Мінскага бюро Радыё Свабода. Аўтар штотыднёвай перадачы «Паштовая скрынка 111».

## Узнагароды 
У 1995 годзе ўзнагароджаны прэміяй імя Алеся Адамовіча Беларускага ПЭН-цэнтра.

## Сям’я 
Жанаты. Мае дзвюх дачок і сына.

Катэгорыя:Журналісты Беларусі
Катэгорыя:Супрацоўнікі «Белорусской деловой газеты»
Арона (горад)

**Арона** () — горад у акрузе Пенабскот у штаце Мэн, ЗША. Тэрыторыя горада ўпершыню заселена еўрапейскімі каланістамі ў 1774 годзе. У ХІХ стагоддзі горад стаў цэнтрам лесапрамысловага комплексу. З 1865 года тут знаходзіцца Мэнскі ўніверсітэт.

## Крыніцы 
Катэгорыя:Гарады Мэна
Горхем

**Горхем** () — горад у акрузе Камберленд у штаце Мэн, ЗША. Паводле перапісу 2020 года насельніцтва складала 18 336 чалавек. Паўднёва-Мэнскі ўніверсітэт.

## Крыніцы 
Катэгорыя:Гарады Мэна
Аляксей Аляксандравіч Бараноўскі

**Аляксей Аляксандравіч Бараноўскі** (,  — ) — беларускі акцёр. Заслужаны дзеяч мастацтваў БССР.

## Біяграфія 
Служыў у Беларускім трэцім дзяржаўным драматычным тэатры. У 1937 годзе акцёр Беларускага тэатра імя Янкі Купалы.

## Фільмаграфія 
* 1970, 1971, 1972 «Руіны страляюць…» — дзед-сувязны
* 1969 «Я, Францыск Скарына…» — эпізод
* 1967 Запомнім гэты дзень — салдат
* 1967 «Жыціе і ўшэсце Юрася Братчыка» — скрыпач
* 1967 «Вайна пад стрэхамі» — паліцай
* 1965 Каханая — эпізод
* 1965 «Горад майстроў»
* 1964 «Рагаты бастыён» — дзед-цясляр
* 1963 Выпадак на наваселле (кароткаметражны) — Трахім
* 1963 «Увага! У горадзе чараўнік!» — прадавец кніг
* 1961 «Апавяданні пра юнацтва» (кінаальманах) — партызан
* 1960 Наперадзе — круты паварот — правадыр
* 1960—1961 Першыя выпрабаванні
* 1959 «Каханнем трэба даражыць» — Акім Акімыч
* 1958 Гадзіннік спыніўся апоўначы
* 1958 Шчасце трэба берагчы
* 1957 Нашы суседзі — Ерафеіч
* 1955 «Несцерка» — другі шляхцюк

## Літаратура 
*  — С.198
* Белорусское кино: персоналии / Национальная киностудия «Беларусьфильм». — Минск, 2007. — С.108
* Культура Беларусі: энцыклапедыя : [у 6 т.]. — Мінск, 2010. — Т. 1. — С.464
* Республика Беларусь: энциклопедия : [в 7 т.]. — Минск, 2006. — Т. 2. — С. 199
Дарэм (Нью-Гэмпшыр)

**Дарэм** () — горад у акрузе Страфард у штаце Нью-Гэмпшыр, ЗША. Паводле перапісу 2020 года насельніцтва складала 15 490 чалавек. Знаходзіцца побач з Вялікім залівам у вусці ракі Ойстэр. Нью-Гэмпшырскі ўніверсітэт.

## Крыніцы 
Катэгорыя:Гарады Нью-Гэмпшыра
Плімут (Нью-Гэмпшыр)

**Плімут** () — горад у акрузе Графтан у штаце Нью-Гэмпшыр, ЗША. Паводле перапісу 2020 года насельніцтва складала 6 682 жыхара. Знаходзіцца ў месцы зліцця рэк Пемігевасэт і Бэйкер ля падножжа Белых гор. Плімуцкі дзяржаўны ўніверсітэт.

## Крыніцы 
Катэгорыя:Гарады Нью-Гэмпшыра
Хілсайд

**Хілсайд** () — мястэчка ў акрузе Юніён у штаце Нью-Джэрсі, ЗША. Паводле перапісу 2020 года насельніцтва складала 22 456 чалавек. Атрымала назву ад навакольных узгоркаў. Кінскі ўніверсітэт.

## Крыніцы 
Катэгорыя:Гарады Нью-Джэрсі
Мантклер

**Мантклер** () — мястэчка ў акрузе Эсэкс у штаце Нью-Джэрсі, ЗША. 
Паводле перапісу 2020 года насельніцтва складала 40 921 чалавек. Мантклерскі дзяржаўны ўніверсітэт. Назва паходзіць ад французскага «mont clair», што азначае «чыстая гара» або «светлая гара».

## Крыніцы 
Катэгорыя:Гарады Нью-Джэрсі
Эндру Стэнтан

**Эндру Стэнтан** (; нар. , ) — амерыканскі кінарэжысёр, сцэнарыст, кінапрадзюсар, мастак-мультыплікатар і акцёр агучвання. Двухразовы лаўрэат прэміі «Оскар» за мультфільмы «У пошуках Нэма» і «ВАЛЛ-І».

## Біяграфія 
Нарадзіўся ў Бостане, ЗША. Пасля заканчэння школы паступіў у Каліфарнійскі інстытут мастацтваў, у якім чатыры гады вывучаў анімацыю. Пасля заканчэння ўніверсітэта атрымаў ступень бакалаўра ў галіне кінамастацтва. Яшчэ падчас навучання ва ўніверсітэце, у 1987 годзе, ён стварыў два кароткаметражныя мультфільмы — «Дзесьці ў Арктыцы» і «Гісторыя».

Прафесійная кар’ера Эндру пачалася на студыі «Kroyer Films». Падчас працы на гэтай студыі, у 1987 годзе, ён напісаў адзін са сваіх першых сцэнарыяў для фільма «Майці Маўс — новыя прыгоды» Ральфа Бакшы.

У 1990 годзе Эндру Стэнтан перайшоў на новае месца працы — у кампанію «Pixar», дзе працаваў у якасці пастаноўшчыка і мастака-аніматара. Першапачаткова, ён браў удзел у стварэнні некалькіх рэкламных ролікаў, а праз некаторы час стаў адным са сцэнарыстаў поўнаметражнага мультфільма «Гісторыя цацак». Мультфільм стаў камерцыйным суперхітом 1995 года, сабраўшы ў пракаце больш за 300 мільёнаў долараў. За працу над гэтым мультфільмам Стэнтан і яшчэ чацвёра сцэнарыстаў былі вылучаныя на прэмію «Оскар». У далейшым, напісаў яшчэ некалькі сцэнарыяў, браў удзел у стварэнні мультфільмаў «Жыццё жукоў (Прыгоды Фліка)» (1998 год) і «Карпарацыя монстраў» (2001 год) у якасці сцэнарыста і рэжысёра.

У 2003 годзе Эндру Стэнтан стварыў вобраз і голас чарапахі Краш і выступіў у якасці рэжысёра-пастаноўшчыка (сумесна з Лі Ульрыхам) новай анімацыйнай карціны студыі «Pixar» — «У пошуках Нэма». Гэты мультфільм сабраў больш за 850 мільёнаў долараў у сусветным пракаце.

Яго наступная рэжысёрская праца — мультфільм «ВАЛЛ-І» — выйшаў на экраны ў ЗША ў 2008 годзе і на працягу некалькіх тыдняў утрымліваў першае месца ў рэйтынгу лепшых карцін за ўсю гісторыю кінематографа (па версіі наведвальнікаў сайта IMDB).

Карціна «Джон Картэр», у стварэнні якой Стэнтан выступіў рэжысёрам і аўтарам сцэнарыя, выйшла на экраны ў 2012 годзе.
Гласбара

**Гласбара** () — горад у акрузе Глостэр у штаце Нью-Джэрсі, ЗША. Паводле перапісу 2020 года насельніцтва складала 23 149 жыхароў. Атрымаў назву дзякуючы сваёй шкляной прамысловасці. Роўэнскі ўніверсітэт.

## Крыніцы 
Катэгорыя:Гарады Нью-Джэрсі
Уэйн (Нью-Джэрсі)

**Уэйн** () — мястэчка ў акрузе Пасаік у штаце Нью-Джэрсі, ЗША. Паводле перапісу 2020 года насельніцтва складала 54 838 жыхароў. Універсітэт імя Уільяма Патэрсана.

## Крыніцы 
Катэгорыя:Гарады Нью-Джэрсі
Галаўэй (Нью-Джэрсі)

**Галаўэй** () — мястэчка ў акрузе Атлантык каля Атлантык-Сіці ў штаце Нью-Джэрсі, ЗША. Паводле перапісу 2020 года насельніцтва складала 37 813 жыхароў. Стоктанскі ўніверсітэт.

## Крыніцы 
Катэгорыя:Гарады Нью-Джэрсі
Даўганожкі

**Даўганожкі** (*Tipulidae*) — сямейства насякомых падатрада даўгавусых двухкрылых.

## Апісанне 
Насякомыя (даўжыня 8–40 мм) з падоўжаным целам, жоўтыя, карычневыя, шэрыя. Галава невялікая, ногі непрапарцыянальна доўгія, тонкія, лёгка абломваюцца. Крылы веслападобныя, аднакаляровыя, мармуровыя або з падоўжанымі палосамі (у самак часам рудыментарныя).

Лічынкі шэрыя ці бурыя, бязногія.
 
## Пашырэнне 
Пашыраны ўсясветна, налічваецца больш за 4000 відаў. На Беларусі ў вільготных лясах, на балотах і лугах найбольш трапляецца .

## Асаблівасці біялогіі 
За год 1-2 пакаленні. Лічынкі развіваюцца ў перагноі, гнілой драўніне, грыбах, у глеі прэсных вадаёмаў. Кормяцца гнілымі расліннымі рэшткамі, каранямі раслін, водарасцямі, імхамі; шкодзяць пладовым і агароднінным культурам. Зімуюць у глебе лічынкі або яйцы.

## Літаратура 
* 


Катэгорыя:Сямействы насякомых
Рычард Стоктан (палітык, 1730)

**Рычард Стоктан** (; , Морвен, Прынстан, правінцыя Нью-Джэрсі, Каралеўства Вялікабрытаніі — , там жа) — брытанска-амерыканскі юрыст, член заканадаўчага органа і адзін з падпісантаў Дэкларацыя незалежнасці ЗША і бацькоў-заснавальнікаў Злучаных Штатаў. У яго гонар заснаваны Стоктанскі ўніверсітэт.
Стоктан

**Стоктан** — прозвішча, тапонім.

## Прозвішча 
* Рычард Стоктан (палітык, 1730)

## Тапонім 
* Стоктан (Каліфорнія)
Блумсберг

**Блумсберг** () — горад, цэнтр акругі Калумбія ў штаце Пенсільванія, ЗША. Па дадзеных перапісу 2010 года насельніцтва складала 14 855 чалавек. Пенсільванскі ўніверсітэт у Блумсбергу. Першыя прыкметы пасялення еўрапейцаў адносяцца тут да 1772 года. Да сярэдзіны ХІХ стагоддзя гэта была невялікая вёска.

## Насельніцтва 
## Крыніцы 
Катэгорыя:Гарады Пенсільваніі
Індыяна (значэнні)

**Індыяна**:
* (1602) Індыяна — астэроід

## Прозвішча 
* Роберт Індыяна, амерыканскі мастак

## Тапонім 
* Індыяна — штат
* Індыяна (Пенсільванія)
Індыяна (Пенсільванія)

**Індыяна** () — горад, цэнтр акругі Індыяна ў штаце Пенсільванія, ЗША. Размешчаны прыкладна за 74 км на паўночны ўсход ад Пітсбурга. Па дадзеных перапісу 2010 года насельніцтва складала 14 044 жыхара. Пенсільванскі ўніверсітэт у Індыяне. Горад і ваколіцы рэкламуюць сябе як «сусветную сталіцу калядных ёлак», таму што тут была заснавана Нацыянальная асацыяцыя вытворцаў ёлак ЗША. У ваколіцах горада таксама шмат ёлачных гаспадарак. 

## Крыніцы 
Катэгорыя:Гарады Пенсільваніі
Катэгорыя:Населеныя пункты, заснаваныя ў 1805 годзе
Камбараў

**Камбараў** — прозвішча.

## Вядомыя асобы 
* Дзмітрый Уладзіміравіч Камбараў — расійскі футбаліст (абаронца і паўабаронца) і трэнер
* Кірыл Уладзіміравіч Камбараў — расійскі футбаліст. Гуляў на пазіцыях абаронцы і паўабаронцы

## Гл. таксама 
* Камбарава
Прэмія Гільдыі кінаакцёраў ЗША за ўклад у кінематограф

**Прэмія Гільдыі кінаакцёраў ЗША за ўклад у кінамастацтва** — ганаровая ўзнагарода саюза кінематаграфістаў ЗША, якая прысуджаецца з 1963 года штогод за выдатныя дасягненні ў прафесійнай дзейнасці.

Ніжэй прыведзены поўны спіс лаўрэатаў. У 1963, 1981 і 2021 гадах узнагарода не ўручалася.

## Лаўрэаты 
## Зноскі 
*
Катэгорыя:Прэмія Гільдыі кінаакцёраў ЗША
Апошнія з нас (тэлесерыял)

**«Апошнія з нас»** () — амерыканскі постапакаліптычны драматычны тэлесерыял канала HBO. Заснаваны на камп’ютарнай гульні 2013 года *The Last of Us*, распрацаванай кампаніяй *Naughty Dog*.

Прэм’ера тэлесерыяла адбылася 15 студзеня 2023 года. Ён атрымаў прызнанне з боку крытыкаў, якія высока ацанілі выкананне, сцэнарый, пастаноўку і музыку, некаторыя назвалі яго найлепшай тэлевізійнай адаптацыяй відэагульні. Серыял атрымаў некалькі ўзнагарод, у тым ліку восем прэмій «Эмі» з 24 намінацый ў 2023 годзе.

27 студзеня 2023 года, менш чым праз два тыдні пасля прэм’еры, HBO працягнуў серыял на другі сезон.

## Акцёрскі склад 
### Галоўныя ролі 
Педра Паскаль — **Джоэл**, загартаваны ацалелы, якога мучыць успамін аб гібелі яго роднай дачкі. Яму даручана вывезці 14-гадовую дзяўчыну Элі з каранціннай зоны.

Бэла Рэмзі — **Элі**, 14-гадовая дзяўчынка, сірата. Яна неўспрымальная да грыбка Cordyceps і можа стаць ключом да стварэння вакцыны. Гэтак жа, як і ў гульнях, у тэлесерыяле Элі з’яўляецца лесбіянкай.

## Сюжэт 
У канцы верасня 2003 года на ўсёй планеце адбылося масавае заражэнне людзей кардыцэпсам. Раней грыб паразітаваў толькі на насякомых, але зараз ён прыстасаваўся выжываць у чалавечым целе, цалкам падпарадкоўваючы сабе волю носьбіта і змяняючы яго аблічча. У першы ж дзень пандэміі гіне дачка Джоэла.

Праз 20 гадоў Джоэл жыве ў Бостанскай каранціннай зоне, якая знаходзіцца пад жорсткім кантролем Федэральнага агенцтва па ўрэгуляванні стыхійных бедстваў, і разам са сваёй дзяўчынай Тэс спрабуе дастаць аўтамабільны акумулятар, каб адправіцца на пошукі брата ў іншы штат. Лёс зводзіць яго з параненай лідэркай паўстанцаў, якая абяцае аўтамабіль і акумулятар, калі Джоэл і Тэс даставяць наравістую 14-гадовую сірату Элі да атрада баявых таварышаў, які чакае яе за межамі каранціннай зоны.

## Эпізоды 
### Сезон 1 (2023) 
## Зноскі 
## Спасылкі 
* Афіцыйны сайт 
* 

Катэгорыя:Тэлесерыялы на англійскай мове
Катэгорыя:Праграмы тэлеканала HBO
Катэгорыя:Постапакаліптычныя тэлесерыялы
Катэгорыя:Экранізацыі камп’ютарных гульняў
Катэгорыя:Тэлесерыялы 2023 года
Андрэй Быкаў

**Андрэй Быкаў** (, Шмакі, Магілёўская вобласць, БССР, СССР — , Віцебск, Беларусь) — беларускі баскетбаліст. Цэнтравы. Выступаў за нацыянальную зборную Беларусі. Майстар спорту Рэспублікі Беларусь. Сярэбраны прызёр чэмпіянату Беларусі-1997/98 і Кубка краіны 1999 года.

## Біяграфія 
З 1995 па 2002 гады выступаў за віцебскія каманды «Шыком», «Лакаматыў-Шыком» і «Лакаматыў-КіС». Пад канец 1990-х гадоў запрашаўся ў мужчынскую зборную Беларусі, неаднаразова браў удзел у «Матчы зорак» нацыянальнага першынства.

## Кар’ера 
* 1992—1993 — Сож (Гомель)
* 1993—1994 — Сож-Пластык (Гомель)
* 1994—1995 — БІПА-Мода (Адэса, Украіна)
* 1995—1996 — Шыком-Лакаматыў (Віцебск)
* 1996—1997 — Лакаматыў-Шыком (Віцебск)
* 1997—2000 — Лакаматыў (Віцебск)
* 2000—2002 — Лакаматыў-КіС (Віцебск)

## Дасягненні 
*  Сярэбраны прызёр чэмпіянату Беларусі (1): 1997/1998.
*  Фіналіст Кубка Беларусі (1): 1999.

## Спасылкі 
* БФБ ВЫРАЖАЕТ СОБОЛЕЗНОВАНИЯ СЕМЬЕ АНДРЕЯ БЫКОВА
* Andrei Bykau

Катэгорыя:Баскетбалісты Беларусі
Катэгорыя:Ігракі зборнай Беларусі па баскетболе
Катэгорыя:Ігракі «Сожа» Гомель
Катэгорыя:Ігракі «Рубона» Віцебск
Іст-Страўдсберг

**Іст-Страўдсберг** () — горад у акрузе Манро ў штаце Пенсільванія, ЗША. Насельніцтва — 9 847 чалавек (перапіс 2020). Знаходзіцца за 68 км на паўночны ўсход ад Алентаўна, за 164 км на поўнач ад Філадэльфіі і за 121 км на захад ад Нью-Ёрка. Пенсільванскі ўніверсітэт у Іст-Страўдсбергу.

## Крыніцы 
Катэгорыя:Гарады Пенсільваніі
Ягор Валер’евіч Мешчаракоў

**Ягор Мешчаракоў** (нар. , г. Мінск, Беларусь) — беларускі баскетбаліст, трэнер. Майстар спорту, чэмпіён Еўропы U-22 1994 годзе, чэмпіён Беларусі і Украіны, віцэ чэмпіён Расіі, лепшы гулец Беларусі 1998 2001, 2002, 2008, 2009 гадоў. Выступаў за нацыянальную зборную Беларусі (1995—2012).

## Кар’ера 
Выхаванец ДЮСШАР № 10 горада Мінска, першы трэнер — Вадзім Мікалаевіч Алексін.

У снежні 2014 года быў прызначаны на пост спартовага дырэктара «Цмокі-Мінск».

## Спасылкі 
* Yahor Meshcharakou
* Беларускі баскетбаліст Ягор Мешчаракоў выказаўся пра рух свабодных спартсменаў:Нам неаднаразова

Катэгорыя:Баскетбольныя трэнеры Беларусі
Катэгорыя:Баскетбалісты Беларусі
Катэгорыя:Трэнеры «Цмокі-Мінск»
Катэгорыя:Трэнеры мужчынскай зборнай Беларусі па баскетболе
Катэгорыя:Ігракі зборнай Беларусі па баскетболе
Катэгорыя:Члены Свабоднага аб’яднання спартсменаў Беларусі
Катэгорыя:Ігракі «Азоўмаша»
Катэгорыя:Ігракі «Бешыкташа» (баскетбол)
Катэгорыя:Ігракі «Македонікоса» Салонікі
Катэгорыя:Ігракі зборнай Беларусі па баскетболе U-20
Куцтаўн

**Куцтаўн** () — горад у акрузе Беркс у штаце Пенсільванія, ЗША. 

Насельніцтва паводле перапісу 2020 года складала 4 162 жыхара. Пенсільванскі ўніверсітэт у Куцтаўне. 

Джордж Куц набыў 53 га зямлі, якая пазней стала Куцтаўнам 16 чэрвеня 1755 года. Першыя ўчасткі ў новым горадзе, пазней пераназваным у Куцтаун, былі набыты ў 1785 годзе.

## Крыніцы 
Катэгорыя:Гарады Пенсільваніі
Мілерсвіл

**Мілерсвіл** () — горад у акрузе Ланкастэр у штаце Пенсільванія, ЗША. Насельніцтва паводле перапісу 2020 года складала 7 593 жыхара. Першапачаткова гэтая тэрыторыя належала Джону Мілеру — адсюль і паходзіць назва горада. Пенсільванскі ўніверсітэт у Мілерсвіле. 

## Крыніцы 
Катэгорыя:Гарады Пенсільваніі
Лок-Хэйвен

**Лок-Хэйвен** () — горад, цэнтр акругі Клінтан у штаце Пенсільванія, ЗША. 

Насельніцтва паводле перапісу 2020 года складала 9 772 жыхара. Пенсільванскі ўніверсітэт у Лок-Хэйвене. 

Пабудаваны на месцы, якое здаўна аблюбаваалі індзейцы, Лок-Хейвен пачаў сваю гісторыю ў 1833 годзе як прытулак для лесарубаў, лодачнікаў і іншых падарожнікаў па рацэ Уэст-Бранч. У ХХ стагоддзі рухавіком эканомікі горада сталі авіязавод, каледж і папяровая фабрыка, а таксама мноства дробных прадпрыемстваў.

## Крыніцы 
Катэгорыя:Гарады Пенсільваніі
Катэгорыя:Населеныя пункты, заснаваныя ў 1769 годзе
Кіпр (значэнні)

* Кіпр — востраў у Міжземным моры
* Кіпр — еўрапейская дзяржава
* Паўночны Кіпр — часткова прызнаная дзяржава
Дакота Джонсан

**Дакота Маі Джонсан** (; нар. , Остын, Тэхас, ЗША) — амерыканская актрыса і мадэль. Найбольш вядомая дзякуючы ролі Анастэйшы Стыл у серыі фільмаў «Пяцьдзясят адценняў шэрага» (2015—2018), за ўдзел у якіх яна атрымала прэмію «People’s Choice Awards», намінацыю на прэмію BAFTA, а таксама іншыя намінацыі на розныя кінаўзнагароды.

Свой дэбют у кіно здзейсніла ў фільме «Жанчына без правіл» (1999). Грала другарадныя ролі ў такіх фільмах як, «Сацыяльная сетка» (2010), «Страшэнна прыгожы» (2011), «Мача і батан» (2012), «Трохі жанатыя» (2012) і «Need for Speed: Прага хуткасці» (2014). Пасля поспеху «Пяцідзесяці адценняў», знялася ў крымінальнай драме «Чорная імша» (2015), драме Лука Гуаданьё «Вялікі ўсплёск» (2015), у камедыі «У актыўным пошуку» (2016), у трылеры «Нічога добрага ў гатэлі „Эль Раяль“» (2018).

З’яўляецца дачкой акцёраў Мелані Грыфіт і Дона Джонсана, а яе бабуляй па маці з’яўляецца актрыса Тыпі Хедрэн.
Мадагаскарскія калючыя зараснікі

]]
**Мадагаскарскія калючыя зараснікі** — экалагічны рэгіён на паўднёвым захадзе Мадагаскара. Дадзены тып расліннасці расце на бедных глебах з нізкім узроўнем ападкаў зімой. Прыкладная плошча экарэгіёна — 44 000 км². Экарэгіён з’яўляецца домам для вялікай колькасці эндэмічных раслін.

## Флора 
Многія ўтваральныя расліны паказваюць крайнюю ступень адаптацыі да засухі. Калючыя расліны эндэмічнага сямейства  фармуюць значную кампаненту, асабліва ва ўсходнім кірунку. Яны дрэвавыя, але аддалена звязаныя з . Сярод іншых членаў расліннай супольнасці пераважаюць прадстаўнікі сямействаў , ,  і .

## Фаўна 
### Эндэмікі 
* Млекакормячыя:
** 
** 
** 
* Птушкі:
** 
** 
** 
** 
** 
** 
** 
** 
* Паўзуны:
** 
**  і 
** ,  і 
** 

## Галерэя 

Файл:Alluaudia_Procera_Ifaty_Madagascar.jpg|
Файл:Moringa_Drouhardii01_Asit.jpg| - сустракаецца пераважна ў калючых зарасніках
Файл:Cheirogaleus-medius.jpg|
Файл:Propithecus_verreauxi.JPG|
Файл:Lemur_catta_-_tail_length_01.jpg|
Файл:Mungo1.jpg|
Файл:Subdesert_Mesite.jpg| - эндэмік калючых зараснікаў

## Зноскі 
## Літаратура 
* Donque, G. 1972. The climatology of Madagascar. In Biogeography and ecology of Madagascar, eds. R Battistini, and G. Richard-Vindard, pp. 87-144. The Hague, Junk.
* Phillipson, P.B. 1996. Endemism and non-endemism in the flora of south-west Madagascar. Pp. 125—136 in. W.R. Lourenço (ed.). Biogéographie de Madagascar. Editions de l’ORSTOM, Paris.
* Mittermeier, R.A., I. Tattersall, W.R. Konstant, D.M. Meyers, and R.B. Mast. 1994. Lemurs of Madagascar. Conservation International, Washington, D.C.

## Спасылкі 
* Madagascar spiny thickets (World Wildlife Fund)
* Madagascar spiny thickets (National Geographic)

Катэгорыя:Геаграфія Мадагаскара
Катэгорыя:Флора Мадагаскара
Катэгорыя:Экарэгіёны Афрыкі
Мэнсфілд

**Мэнсфілд** () — горад у акрузе Тайога ў штаце Пенсільванія, ЗША. 

Насельніцтва паводле перапісу 2020 года складала 2 839 жыхароў. Пенсільванскі ўніверсітэт у Мэнсфілдзе. 

У 1800 годзе англійскі пасяленец на імя Аса Мэн высек вялікую колькасць лесу, а ў 1804 годзе склаў план новага паселішча ў гэтым месцы — літаральна «Поле Мэна». Паселішча было заснавана ў 1857 годзе.

## Крыніцы 
Катэгорыя:Гарады Пенсільваніі
Мядзведзь (тэлесерыял)

**«Мядзве́дзь»** () — амерыканскі камедыйна-драматычны серыял, створаны Крыстаферам Сторэрам. Прэм’ера на Hulu адбылася 23 чэрвеня 2022 года.

Серыял атрымаў прызнанне крытыкаў, якія асабліва адзначылі акцёрскую ігру і рэжысуру. Першы сезон атрымаў 10 прэмій «Эмі», у тым ліку прэмію за найлепшы камедыйны серыял. *«Мядзведзь»* таксама атрымаў 4 прэміі «Залаты глобус», уключаючы акцёрскія прэміі Уайта і Эдэбіры, а таксама прэмію «Залаты глобус» за найлепшы тэлесерыял — мюзікл ці камедыю ў 2024 годзе.

## Сюжэт 
Малады шэф-кухар вяртаецца дадому ў Чыкага, каб паспрабаваць выратаваць невялікі рэстаранчык (The Beef), атрыманы ў спадчыну ад памерлага брата. Яму даводзіцца разбірацца з даўгамі свайго брата, занядбанай кухняй і непаслухмяным персаналам, адначасова спраўляючыся з уласным болем і сямейнай траўмай.

## Эпізоды 
### Сезон 1 (2022) 
### Сезон 2 (2023) 
## Зноскі 
## Спасылкі 
* «Мядзведзь» на FX 
* «Мядзведзь» на Hulu 
* 

Катэгорыя:Тэлесерыялы на англійскай мове
Катэгорыя:Тэлесерыялы 2022 года
Спіс дэпутатаў Палаты прадстаўнікоў Нацыянальнага сходу Рэспублікі Беларусь 8-га склікання

**Нацыянальны сход Рэспублікі Беларусь воьмага склікання** — беларускі парламент, абраны на парламенцкіх выбарах 25 лютага 2024 года. У гэты дзень былі абраны ўсе 110 дэпутатаў.

8
Яйра Абдулаева

**Яйра Умараўна Абдулаева** (; , , Узбекская ССР — , Узбекістан) — узбекская і савецкая  тэатра і кіно. Народная артыстка Узбекскай ССР (1964). Лаўрэат Дзяржаўнай прэміі Узбекістана імя Хамзы (1967).

## Біяграфія 
Нарадзілася ў сям'і вядомага балетмайстара Лізы Ханум. Яе роднымі цёткамі былі балетмайстары, танцоўшчыцы і актрысы Тамара Ханум і Гаўхар Рахімава.

Сваю сцэнічную кар’еру пачала ў 1945 годзе ва франтавой канцэртнай брыгадзе пад кіраўніцтвам Гаўхар Рахімавай.

У 1950 годзе скончыла Ташкенцкі дзяржаўны інстытут тэатральнага мастацтва (ТДІТМ) імя А. М. Астроўскага (цяпер Дзяржаўны Інстытут мастацтваў Узбекістана).

Тады ж стала артысткай Узбекскага тэатра імя Хамзы. Пазней грала на сцэне Узбекскага нацыянальнага акадэмічнага драматычнага тэатра.

Вяла радыёперадачы.

## Абраная фільмаграфія 
Здымалася ў кіно з 1953 года.
*  — Бай і батрак — *Гулбахор, трэцяя жонка бая*
*  — Сёстры Рахманавы — *Дзільдар
*  — Сустрэнемся на стадыёне — *Рана
*  — Выпадак у пустыні — *маці Фірузы
*  — Хамза — *Саадат
*  — Насустрач сумленню — *Хаціра
*  — Святло і цені — *эпізод
*  — Тут праходзіць мяжа — *жонка Абзала
*  — Узрост трывог — *Наджымава
*  — У чорных пясках — *жонка Ільяс-хана
*  — Насустрач табе — *эпізод
*  — Сапсаванае свята
*  — Паклоннік (кінаальманах)
*  — Галоўны дзень — *маці Турабека
*  — Дзеля іншых — *эпізод
*  — Веснавая мелодыя
*  — Ленінградцы, дзеці мае… — *Абдулаева
*  — Мая рэспубліка (фільм 5, 15-17 серыі)
*  — Туркестан, які змагаецца (фільм 4, 13-14 серыі)
*  — Вогненныя дарогі — *маці Кудрата, старшыня калгаса
*  — Алмазны пояс — *эпізод
*  — Шок — *судовы засядацель
*  — Алпамыш — *Сурхаіль-вядзьмарка
*  — Прыезджы — *жаніх Райхон, бабуля Зейнабы
* - — І цэлага свету мала
*  — Таямніца прыгажосці
*  — Шабана — *бабуля Шабаны
*  — Зумрад і Кімат — *бабуля
*  — Маленькія людзі — *суседка Міхлібай-акі
*  — Гульня
*  — Падманны свет
*  — Патрыёты — *Яйра опа
*  — Вядзьмарка
*  — Адзінае дзіця
*  — Скарб
*  — О, Мар’ям, Мар’ям — ''маці бацькі Мар’ямы

## Узнагароды 
* Ордэн «Дустлік»
* Ордэн «Эл-юрт хурмаці» («Паважанаму народам і Радзімай», 2011)
* Медаль «За працоўную адзнаку» (1951)
* Народная артыстка Узбекскай ССР (1964)
* Дзяржаўная прэмія Узбекскай ССР імя Хамзы (1967)
* Лаўрэат ганаровай прэміі За ўклад у развіццё культуры і мастацтва M&TVA-2010.

## Спасылкі 
* 
* 
*
Chery Automobile

**Chery Automobile Co. Ltd.** — кітайскі дзяржаўны вытворца аўтамабіляў. Заснаваны ў 1997 годзе. Штаб-кватэра знаходзіцца ў горадзе Уху, правінцыя Аньхой, Кітай. 

Выпускае легкавыя аўтамабілі, пазадарожнікі і камерцыйныя аўтамабілі пад маркамі *Exeed*, *Karry*, *Omoda*, *Jaecoo*, *Exlantix* і ўласна *Chery*.

У цяперашні час ён з’яўляецца дзявятым па велічыні вытворцам аўтамабіляў у Кітаі з 1 232 727 аўтамабілямі, вырабленымі ў 2022 годзе.

## Крыніцы 
Катэгорыя:Аўтамабілебудаўнічыя кампаніі Кітая
Калягін

**Калягін** — прозвішча.

## Вядомыя асобы 
* Алег Аляксеевіч Калягін — прыднястроўскі юрыст і дзяржаўны дзеяч, міністр прыродных рэсурсаў і экалагічнага кантролю ПМР
* Аляксандр Аляксандравіч Калягін — савецкі і расійскі акцёр і рэжысёр тэатра і кіно; народны артыст РСФСР (1983), лаўрэат дзвюх Дзяржаўных прэмій СССР (1981, 1983) і Прэміі Саюзнай дзяржавы ў галіне літаратуры і мастацтва (2006)
Ą

**Ą**, **ą** — літара лацінскага алфавіта. Утвораная ад А з дапамогай хвосціка. Выкарыстоўваецца ў літоўскай і польскай мовах.

## Гісторыя 
Калі на мяжы XV—XVI ст. польская мова пачала шырэй выкарыстоўвацца ў пісьменстве і друку, паўстала праблема адлюстравання насавых галосных у арфаграфіі. У Рэчы Паспалітай, Каралеўстве Польскім панавала латынь, а ў ВКЛ з X ст.— старабеларуская мова. Абедзве мовы аказалі моцны ўплыў на ўзнікненне польскай мовы. Старачэшскі алфавіт быў пераняты з лацінскага, а хвост з рускай — для абазначэння назальнасці. Кірылічны вялікі юс (Ѫ ѫ) адпавядае вымаўленню ą, гэта значыць насавому о. Аднак пераважала графічнае падабенства малога юса (Ѧ ѧ) з вялікай А, хоць яго вымаўленне адпавядае літары ę (насавое э). Пад гэтым уплывам да лацiнска-польскай вялiкай А была дададзена трэцяя нага ад малога юса як т.зв. хвост, які паказвае назальнасць. Такім чынам, хоць гэта і здаецца нелагічным, а з хвосцікам, г.зн. ą, азначае насавое о, хоць павінна быць о з хвосцікам, г.зн. ǫ.

Катэгорыя:Вытворныя літары A
Брыгіта Хельм

**Брыгіта Хельм** (, , Шонеберг, Германская імперыя — , Аскона, Швейцарыя) — нямецкая кінаактрыса. Найбольш вядомая сваёй галоўнай роляй у нямецкім нямым фільме «Метраполіс» 1927 года, які таксама стаў яе дэбютам.

## Біяграфія 
Бацькам Брыгіты Хельм быў гандляр Эдвін Аляксандр Ёханес Шытэнхельм (1871—1913), яе маці — Грэтхен Гертруда Марта, народжаная Т’юс (1877—1955).

Брыгіта Хельм вучылася ў дзіцячым прытулку для дзяўчынак, заснаваным прадпрымальнікам Эдуардам Арнхолдам, са школай пры старой мытнай станцыі Верфтпфуль у Хіршфельдзе (сёння Вернойхен-Хіршфельдэ, Брандэнбург). Там яна грала, між іншым: на прыватным спектаклі Шэкспіра «Сон у летнюю ноч». Калі ёй было шаснаццаць, яна напісала Фрыцу Лангу, бо была перакананая ў сваім таленце, хацела стаць кінаакторкай. У «Нойбабельсбергу» яна сыграла Элізабэт з Марыі Сцюарт перад Лэнгам. Уразіла між іншым Зыходзячы з яе выбару ролі Элізабэт, яе «мабільнай выразнасці» і яе здольнасці імправізаваць, ён рэкамендаваў яе ў UFA. Пасля няўдалага праслухоўвання ў іншага рэжысёра Лэнг вырашыў, нягледзячы на шматлікія праблемы, узяць Брыгіт Хельм на ролю Марыі/Чалавека-машыны ў сваім фільме «Метраполіс».

Пасля заканчэння навучання Брыгіта Хельм падпісала ў 1925 годзе дзесяцігадовы кантракт з UFA і ў гэты час выконвала амаль выключна галоўныя ролі. Каб не абмяжоўвацца ролямі рокавай жанчыны, яна падала ў суд на UFA, пагадзілася і з гэтага моманту выконвала і іншыя ролі. У 1930 годзе яна зняла свой першы гукавы фільм «Горад, які спявае». Паколькі ў той час было звычайнай практыкай вырабляць гукавыя фільмы на розных мовах, яе таксама можна было ўбачыць у Францыі і Англіі ў адпаведных версіях яе паспяховых нямецкіх фільмаў.

У 1935 годзе яна зняла фільм «Ідэальны муж»; гэта быў яе апошні фільм. Нягледзячы на намаганні UFA, Хельм адышла ад кіно з-за рознагалоссяў з нацысцкім рэжымам. Яе другі шлюб быў з прамыслоўцам Х’юга Эдуардам Кунхеймам (1902—1986), і мела ад яго чатырох дзяцей. Паколькі яе другі муж быў габрэйскага паходжання, яна пераехала з ім у Швейцарыю. У кінаіндустрыю яна больш не вярнулася.

Брыгіт Хельм памерла 11 чэрвеня 1996 года ў Асконе ва ўзросце 88 гадоў. Яе магіла знаходзіцца на муніцыпальных могілках Аскона ў кантоне Тычына.

## Крыніцы
Рычард Лонг

**Сэр Рычард Джуліян Лонг** (, нар. , , Англія) — брытанскі скульптар, авангардыст, адзін з самых вядомых брытанскіх лэнд-мастакоў. Член Каралеўскай акадэміі мастацтваў (2001), кавалер Ордэна Брытанскай Імперыі (2013).

Рычард Лонг — адзіны мастак, які чатыры разы ўваходзіў у шорт-ліст . Ён быў намінаваны ў 1984, 1987 і 1988 гадах, а затым атрымаў узнагароду ў 1989 годзе за *White Water Line*. Жыве і працуе ў Брысталі, горадзе, у якім нарадзіўся.

## Біяграфія 
Лонг нарадзіўся ў Брысталі, на паўднёвым захадзе Англіі.

У 1962—1965 гадах вучыўся ў Каледжы мастацтваў Заходняй Англіі, з 1966 па 1968 год — у  ў Лондане, дзе яго настаўнікамі былі  і .

## Крыніцы
Патэрностар

**Патэрностар** — пасажырскі ліфт, які бесперапынна рухаецца, з кабінамі на двух чалавек без дзвярэй.

## Гісторыя 
Падобны прынцып канструкцыі мелі распаўсюджаныя раней мяшковыя элеватары з вертыкальнай бясконцай канвеернай стужкай. Раннія каўшавыя элеватары і істужачныя канвееры, таксама вядомыя як патэрностары, таксама былі аднымі з папярэднікаў.

Патэрностар, які мы ведаем сёння, быў распрацаваны ў Англіі. Першы вядомы ў свеце ліфт патэрностэр быў усталяваны ў глаўпаштамце ў Лондане ў 1876 годзе. Аднак ён не ў поўнай меры адпавядаў больш позняй тэхналогіі, дзе выкарыстоўваўся для транспарціроўкі кантэйнера і ўжо спалучаў у сабе ўсе асаблівасці тэхналогіі патэрностара: пастаянна цыркулюючыя, заўсёды вертыкальныя кабіны (ці ў дадзеным выпадку кантэйнеры). Пазней яго сталі выкарыстоўваць і для перавозкі пасажыраў.

У 1882 годзе англічанін Пітэр Харт распрацаваў ідэю цыркуляцыйнага ліфта для людзей, яго *Cyclic Lift*. Вынаходніцтвам Харта стаў цыклічны ліфт Дж. Э. Хола, які ўпершыню быў усталяваны кампаніяй Дж. Э. Хола ў 1884 годзе. Гэтая сістэма таксама не адпавядала больш позняй тэхніцы — напрыклад, з прывадам, абмежаваным адным ланцугом.

Нядаўна пабудаваны Давенхоф у Гамбургу быў урачыста адкрыты ў 1886 годзе. Прататып гамбургскіх офісных будынкаў, які быў абсталяваны самай сучаснай тэхнікай, таксама меў патэрностар. Гэты першы апарат за межамі Вялікабрытаніі ўжо меў тэхналогію, якая пазней стала звычайнай практыкай, але, як і ангельскія апараты, ён усё яшчэ працаваў на паравой энергіі. У гэты момант раёны Гамбурга, блізкія да порта, былі пераўтвораны ў раёны з сучаснымі гандлёвымі і офіснымі будынкамі з-за росту гандлёвых адносін, што азначала, што прыкладна ў 1936 годзе крыху больш за палову з 679 сістэм патэрностараў, налічаных у Германіі, былі размешчаны ў Гамбургу. Іх таксама насмешліва называлі пралетарскімі экскаватарамі, асабліва там, дзе існавалі асобныя закрытыя ліфты (таксама вядомыя як вялікія ліфты) для «высокіх» патрэб.

З 1925 года самы высокі ў свеце ліфт патэрностэр знаходзіўся ў Кёльне ў Ганзахаўзе, затым у Штутгарце ў вежы Тагблат, завершанай у 1927 годзе, дзе сістэма была заменена ў 1960-х гадах двума пасажырскімі ліфтамі ад *Füller & Knörzer*. У 2015 годзе ў Германіі было каля 250 такіх ліфтоў. У 2018 годзе за панэлямі ў гамбургскім Флюгерхаузе з 1908 года быў зноў знойдзены патэрностар і лічыцца самым старым захаваным патэрностарам у свеце.

## Этымалогія 
Тэрмін «Патэрностар» ад **paternoster** — Ружанцы, літаральна «Малітва Гасподняя» звязаны з ружанцам, ланцужком падліку малітваў. Раней ружанец быў вядомы ў рэгіянальным маштабе як патэрностар. Гэтак жа ў цыркуляцыйным ліфце пасажырскія кабіны нанізаны як на струну. Назва была ўпершыню выкарыстаная шахцёрамі для грузавых ліфтаў, таму што яны нагадвалі размяшчэнне пацерак ружанца.

Катэгорыя:Транспартныя сродкі
Ганаровы Залаты мядзведзь

**Ганаровы Залаты мядзведзь** () — ганаровая ўзнагарода Берлінскага міжнароднага кінафестывалю за жыццёвыя дасягненні важным асобам у свеце кіно.

Прэмія была ўпершыню ўручана ў 1982 годзе. Прэмія не ўручалася ў 1983, 1984, 1985, 1986, 1987, 1991, 1992 і 2021 гадах.

## Лаўрэаты 
## Зноскі 
## Спасылкі 
* Афіцыйны сайт  

Катэгорыя:Берлінскі кінафестываль
Катэгорыя:Кінапрэміі за прыжыццёвыя дасягненні
Берлінскі кінафестываль 2024

**74-ы Берлінскі кінафестываль** праходзіў з 15 па 26 лютага 2024 года ў Берліне. Галоўную ўзнагароду кінафестывалю — Залатога мядзведзя — атрымаў фільм «» рэжысёра .

Гэта першы фестываль з новым дырэктарам Трышай Татл: у снежні 2023 года стала вядома, што яна зменіць выканаўчага дырэктара Марыет Рысенбек і мастацкага кіраўніка Карла Шатрыяна.

## Пераможцы 
## Зноскі 
## Спасылкі 
* Афіцыйны сайт  
* 74-ы Берлінскі кінафестываль  на сайце «*Internet Movie Database*»

Катэгорыя:Берлінскі кінафестываль
Катэгорыя:Кінафестывалі 2024 года
Катэгорыя:Люты 2024 года
Катэгорыя:2024 год у Берліне
Катэгорыя:Падзеі ў Берліне
Пераходны ўрад Дэмакратычнай Рэспублікі Конга

**Пераходны ўрад Дэмакратычнай Рэспублікі Конга** — часовы ўрад ДР Конга, які ўзнік пасля завяршэння Другой кангалезскай вайны і праіснаваў да прыняцця новай канстытуцыі. 

## Гісторыя 
У ліпені 2002 года ў Прэторыі (ПАР) падпісана пагадненне аб вывадзе замежных войск з ДР Конга. У рамках падтрыхтоўкі дакумента ўзгоднены план стварэння пасляваеннага пераходнага ўрада, у які ўвайшлі і прадстаўнікі ўладаў, і прадстаўнікі паўстанцаў. Паўнамоцтвы былі размежаваны наступным чынам: дзеючы кіраўнік краіны Жазеф Кабіла заставаўся прэзідэнтам, а за лідарамі апазіцыі (Азарыяс Руберва  Жан-П’ер Бемба, Артур З’ахіды Нгома) замацоўваліся пасады віцэ-прэзідэнтаў. Адным з віцэ-прэзідэнтаў (Абдулай Ерадыя Ндамбасі) быў прыхільнік уладаў.

Афіцыйна пераходны ўрад пачаў дзейнічаць 1 ліпеня 2003 года. 

У 2006 годзе ў краіне прайшлі выбары, перамогу на якіх атрымаў Кабіла. Тым самым, пераходны перыяд быў завершаны.

## Заўвагі 
Катэгорыя:Часовыя ўрады
Катэгорыя:Палітыка Дэмакратычнай Рэспублікі Конга
Катэгорыя:Гісторыя Дэмакратычнай Рэспублікі Конга
Пату

**Пату**:
* Пату (Бразілія)
* Пату (Італія)

## Прозвішча 
* Алешандры Пату — бразільскі футбаліст
Альбертаўка

**Альбертаўка** (, , ) — былая калонія  сельскага савета  раёна Жытомірскай вобласці.

## Насельніцтва 
У канцы XIX стагоддзя колькасць насельніцтва складала 183 жыхара, дамоў — 31.

## Гісторыя 
У канцы XIX стагоддзя — вёска  воласьці  павета Валынскай губерні, у 36 вярстах ад Оўруча.

У 1906 годзе — калонія Базарскай воласці (1-га стана) Оўруцкага павета Валынскай губерні. Адлегласць да павятовага цэнтра, г. Оўруча, складала 40 вёрст, да валасной управы ў мястэчку Базар — 10 вёрст. Паштовае аддзяленне — Оўруч.

У 1923 годзе ўвайшла ў склад новаўтворанага Вэлыкаклішчыўскаго сельсавета, які ад 7 сакавіка 1923 года ўключаны ў склад новаўтворанага Базарскага раёна Карасценскай акругі. Размяшчалася ў 8 вёрстах ад раённага цэнтра, месцаў. Базар, і вярсту ад цэнтра сельскага савета, с. Вэлыкі Клішчы.

Аб’яднаная з кол. Каралеўка у адно сяло — *Каралева-Альбертаўка*, якое 7 чэрвеня 1946 года, згодна указа Прэзідыума Вярхоўнага савета Украінскай ССР «Аб захаванні гістарычных найменняў і ўдакладненні і ўпарадкаванні існуючых назваў сельсаветаў і населеных пунктаў Жытомірскай вобласці», перайменавана на с. *Паліскэ*.

## Зноскі 
## Спасылкі 
* Альбертаўка на карце 1915 года

Катэгорыя:Былыя населеныя пункты Жытомірскай вобласці
Пают (акруга)

**Акруга Пают** () — акруга ў штаце Юта, ЗША. Афіцыйна ўтворана ў 1865 годзе. Насельніцтва — 1556 чалавек (2010). Адміністрацыйны цэнтр — Джанкшэн.

Катэгорыя:Акругі Юты
Абдулаева

**Абдулаева** — прозвішча.

## Вядомыя асобы 
* Зара Кемалаўна Абдулаева — савецкі і расійскі рэдактар, журналіст, кінакрытык, мастацтвазнаўца, аўтар прац па гісторыі і тэорыі кіно
* Яйра Умараўна Абдулаева — узбекская і савецкая актрыса тэатра і кіно

## Гл. таксама 
* Абдулаеў
Морган (Юта)

**Морган** () — горад у штаце Юта (ЗША). Адміністрацыйны цэнтр і адзіны інкарпараваны горад акругі Морган. Насельніцтва — 3687 чалавек (перапіс 2010). Першыя пасяленцы з’явіліся ў Саўт-Моргане ў 1860 годзе. У 1868—69 гадах праз паселішчы Норт-Морган і Саўт-Морган правялі транскантынентальную чыгунку.

Паселішчы аб’ядналіся ў 1868 годзе ў горад Морган.

Катэгорыя:Гарады Юты
Франц Вільгельм Зайверт

**Франц Вільгельм Зайверт** (; ) — нямецкі мастак і скульптар, прадстаўнік канструктывізму. Таксама праяўляў палітычную актыўнасць левых поглядаў, зрабіў графічны і тэарэтычны ўнёсак у часопіс . 

## Біяграфія 
У 1901 годзе, ва ўзросце сямі гадоў, Франц Зайверт стаў ахвярай эксперыментальнай рэнтгенаўскай працэдуры. Усё жыццё ён пражыў з гнойнымі ранамі і апёкамі ад наступстваў, што вызначала кірунак яго творчасці і прывяло да ранняй смерці.

У 1910—1914 гадах Франц Зайверт вучыўся ў Кёльнскай школе мастацтваў і рамёстваў. Д сярэдзіны 1920-х гадоў Зайверт быў лідарам «Групы прагрэсіўных мастакоў», якая імкнулася прымірыць канструктывізм з рэалізмам, адначасова выказваючы радыкальныя палітычныя погляды. Вялікая калектыўная выстава ў Barmer Museum у 1928 годзе надала Зайверту сусветную вядомасць. Дэтройцкі музей набыў некалькі яго работ, таксама Зайверт пазнаёміўся з Ласла Мохай-Надзем. З 1930 года Зайверт атрымаў некалькі буйных заказаў ад Кёльнскага музея дэкаратыўнага мастацтва. Прыкладна ў гэты ж час ён таксама выканаў карцінныя кампазіцыі ў выглядзе вітражоў. У 1929 годзе Франц Зайверт заснаваў часопіс прагрэсіўнага мастацтва «a-z», які стаў сродкам экспазіцыянавання фігуратыўнага канструктывізму.

Пасля прыходу нацыстаў да ўлады ў Германіі Зайверт збег у Зібенгебіргэ, але па стане здароўя вымушаны быў вярнуцца ў Кёльн. Яўрэйскія сябры змясцілі пацыента ў яўрэйскую бальніцу ў Кёльне, дзе ён памёр пасля няўдалых спроб лячэння рэнтгенолага Вальтэра Бланка (1894–1943).

У 1937 годзе ў межах нацысцкай барацьбы з «дэгенератыўным мастацтвам» былі знішчаны 11 прац Зайверта.

## Погляды 
Франц Зайверт актыўна ўдзельнічаў у міжнародных дыскусіях у пытаннях пралетарскай культуры падчас рэвалюцыйнага ўздыму пасля Першай сусветнай вайны. «*Кіньце старых фальшывых ідалаў! У імя будучай пралетарскай культуры*».

Зайверт быў галоўным тэарэтыкам , апісваючы яго паходжанне як «*з экспрэсіяністычна-кубістычнай мастацкай формы развіўся абстрактны канструктывізм, які, у сваю чаргу, прывёў да фігуратыўнага канструктывізму*».

## Галерэя 

Файл:Franz Wilhelm Seiwert Demonstration 1925.jpg|Дэмантрацыя, 1925 г. *Прыватная калекцыя*.
Файл:Franz Wilhelm Seiwert - Fabriken - 1926.jpeg|Чацвёра перад фабрыкамі, 1926 г. *Hamburger Kunsthalle*
Файл:Franz wilhelm seiwert der gartner.jpg|Садоўнік, 1929—1930 г.
Файл:Seiwert Stadt und Land 1932.jpg|Горад і вёска, 1932 г. *Museum Ludwig*

## Крыніцы 
## Літаратура 
*Michalski, Sergiusz (1994). *New Objectivity*. Cologne: Benedikt Taschen. 

## Спасылкі 
Катэгорыя:Мастакі Германіі XX стагоддзя
Катэгорыя:Скульптары Германіі
Катэгорыя:Публіцысты Германіі
Браян Дэ Пальма

**Браян Дэ Пальма** (; нар. , Ньюарк, Нью-Джэрсі, ЗША) — амерыканскі кінарэжысёр, сцэнарыст і прадзюсар. За кар’еру працягласцю звыш 60 гадоў рэжысёр найбольш праславіўся працай у такіх жанрах, як псіхалагічны трылер і крымінальная драма. У ліку вядомых рэжысёрскіх работ Дэ Пальмы такія фільмы, як «Пракол», «Твар са шнарам», «Недатыкальныя», «Шлях Карліта» і іншыя.

## Зноскі
Кім Новак

**Кім Новак** (, пры нараджэнні Мэрылін Палін Новак (), нар. ) — амерыканская актрыса, найбольш вядомая сваёй роляй у трылеры Альфрэда Хічкака «Галавакружэнне» (1958).

## Біяграфія 
Мэрылін Новак нарадзілася ў Чыкага 13 лютага 1933 года ў сям’і чэшскіх імігрантаў. Яна навучалася спачатку ў сярэдняй школе, а затым была залічана ў Інстытут мастацтваў у Чыкага. Пасля яго заканчэння Новак змяніла шмат розных дапаможных работ, перш чым пераехала ў Лос-Анджэлес, дзе стала мадэллю.

У 1954 годзе Новак упершыню з’явілася ў кіно ў эпізадычнай ролі. Неўзабаве яе заўважыў адзін з агентаў Columbia Pictures і Новак падпісала шасцімесячны кантракт з гэтай студыяй. На студыі было вырашана змяніць яе імя на Кім, каб не ўзнікала блытаніны з Мэрылін Манро. Новак доўга супраціўлялася, але не магла з гэтым нічога зрабіць. На студыі таксама было вырашана, каб яна скінула вагу і прайшла курсы акцёрскага майстэрства, для таго каб з яе зрабіць замену Рыты Хейварт, якая ўжо адыходзіць на другі план.

Першыя ж яе ролі ў кіно сталі вельмі папулярнымі і ў Кім неўзабаве з’явілася шмат фанатаў, якія жадалі бачыць яе ў новых фільмах. У 1955 годзе Кім атрымала прэмію «Залаты глобус» за ролю Мадж Оўэнс у фільме «Пікнік», як Самы шматабяцальны пачатковец у кіно. Гэта ж роля прынесла ёй намінацыю на прэмію BAFTA, як Лепшай замежнай актрысе. Наступным паспяховым фільмам Новак стаў «Чалавек з залатой рукой» (1955), дзе галоўную ролю выканаў Фрэнк Сінатра. Разам з ім яна знялася яшчэ ў фільме «Прыяцель Джоўі», які выйшаў на экраны двума гадамі пазней. Да гэтага года Кім стала настолькі папулярнай, што 29 ліпеня 1957 года яе фатаграфія была апублікавана на вокладцы часопіса Time. У 1958 годзе Кім, разам з Джэймсам Сцюартам, знялася ў галоўнай ролі ў класічным трылеры Альфрэда Хічкока «Галавакружэнне». Першапачаткова на гэтую ролю Хічкок хацеў узяць Веру Майлз, але тая была вымушана адмовіцца з-за цяжарнасці. Кім сыграла ў фільме дзве ролі — апантаную бландынку Мадлен Элстэр і прадаўшчыцу Джудзі Бартан. Пасля поспеху ў «Галавакружэнні» Новак з’явілася разам з Джэймсам Сцюартам і Джэкам Леманам у фільме «Звон, кніга і свечка» (1958), які праваліўся ў пракаце.

З пачаткам 1960-х гадоў кар’ера Кім пачала ісці на спад, таму што яна стала адмаўляцца ад шматлікіх цікавых роляў у кіно. Найбольш вядомыя яе ролі таго часу былі ў фільмах «Хлопчыкі адпраўляюцца гуляць» (1962), «Цяжар жарсцяў чалавечых» (1964), «Пацалунак мяне, дурненькі» (1964) і «Любоўныя прыгоды Мол Флэндэрс» (1965). Пачынаючы з 1970-х гадоў Новак амаль перастала здымацца, з’явіўшыся ў наступныя гады толькі ў некалькіх фільмах і сыграўшы пару роляў на тэлебачанні. Апошні раз на вялікім экране Кім Новак магла з’явіцца ў 1991 годзе ў фільме «Лібестраум», але гледачы так і не ўбачылі яе ў фільме, бо кадры з ёй былі выразаныя пасля яе канфлікту з рэжысёрам.
Морган (акруга, Юта)

**Акруга Морган** () — акруга ў ЗША, штаце Юта. Афіцыйна ўтворана ў 1817 годзе. Насельніцтва — 9469 чалавек (2010). Атрымала назву ў гонар амерыканскага палітычнага і рэлігійнага дзеяча Джэдэдзя Моргана Гранта. Адміністрацыйны цэнтр — Морган.

Катэгорыя:Акругі Юты
Апавяданні пра юнацтва

**Апавяданні пра юнацтва** — чорна-белы кінаальманах з чатырох навел — «Камбуд», «Сакратар укама», «Даль кліча» і «Прарыў». Зняты на кінафстудыі «Беларусьфільм» 18 мая 1961 года. Метраж — 2466 м (на беларускай мове — 2564 м). Мастацкі кіраўнік — Юрый Тарыч. Мастакі — В. Белаусаў, А. Мяняльшчыкаў, В. Дзяменцьеў, Я. Ігнацьеў. Тэкст песень — Алесь Бачыла.

## Літаратура 
* *Игорь Авдеев*, *Лариса Зайцева* Все белорусские фильмы : каталог-справочник. Игровое кино (1926—1970). — Минск: Беларуская навука, 2001. — Т. 1. — 240 с. — ISBN 985-08-0023-2.
Армін Мюлер-Шталь

**Армін Мюлер-Шталь** (ням.: Armin Müller-Stahl; нар. ) — нямецкі акцёр, лаўрэат шматлікіх сусветных кінаўзнагарод і намінант на прэмію «Оскар» (1997).

У 1976 годзе Армін Мюлер-Шталь падпісаў адкрыты ліст пратэсту супраць пазбаўлення грамадзянства ГДР барда Вольфа Бірмана, пасля чаго яго ўсё радзей сталі здымаць у кіно. У 1980 годзе эміграваў у Заходні Берлін.

На Захадзе ён граў у вядомых рэжысёраў у карцінах «Лола» і «Туга Веранікі Фос» Райнера Вернера Фасбіндэра, «Каханне ў Германіі» Анджэя Вайды, «Палкоўнік Рэдль» Іштвана Саба.

У канцы 1980-х Мюлер-Шталь атрымаў запрашэнне ў Галівуд. Сыграў ролю бацькі яўрэйскага сямейства ў карціне Бары Левінсана «Авалон» (1990). У 1991 годзе здымаўся ў фільмах Стывена Содэрберга «Кафка» і Джыма Джармуша «Ноч на Зямлі», дзе ён выступіў у ролі таксіста-эмігранта з Усходняй Германіі. У 1996 годзе адбыўся рэжысёрскі дэбют Мюлер-Шталя — фільм «Гутарка з пачварай». У тым жа годзе зняўся ў драме «Бляск», за які быў намінаваны на прэмію «Оскар» за лепшую мужчынскую ролю другога плана.

Адны з яго апошніх прац — «злодзей у законе» у фільме Дэвіда Кроненберга «Загана на экспарт» (2007) і роля ў расійскім ваенным серыяле Аляксандра Бураўскага «Ленінград» пра блакаду Ленінграда.

У снежні 2011 года Армін Мюлер-Шталь упершыню з 1938 года наведаў свой родны горад, дзе яму было прысвоена званне ганаровага грамадзяніна Савецка (былога Тыльзіта).
Мілена Кананера

**Мілена Кананера** (, нар. , , Італія) — італьянская мастачка па касцюмах, лаўрэат прэмій «Оскар», BAFTA, «Давід дзі Данатэла».

## Біяграфія 
Мілена Кананера нарадзілася ў 1946 годзе ў Турыне, Італія. Яна вывучала мастацтва і гісторыю моды ў Генуі. Неўзабаве пасля гэтага яна пераехала ў Англію, дзе пачала працаваць у малых тэатрах і на вытворчасцях фільмаў. Пры распрацоўцы касцюмаў для рэкламы ў Лондане яна пазнаёмілася з многімі рэжысёрамі.

Яе першай буйной працай у якасці мастака па касцюмах стаў фільм «Завадны апельсін», рэжысёра Стэнлі Кубрыка (1971). Яна таксама працавала з Кубрыкам у фільме «Бары Ліндан» (1975), за які яна атрымала свой першы «Оскар». Другі раз яна атрымала статуэтку за фільм «Вогненныя калясніцы» (1981), рэжысёра Х’ю Хадсана.

Кананэра таксама распрацоўвала касцюмы для некалькіх пастановак рэжысёра Ота Шэнка, такіх як «Il trittico» (Пучыні, Венская дзяржаўная опера, 1979), «Як вам гэта спадабаецца» (Шэкспір, Зальцбургскі фестываль, 1980), «Лятучая мыш» (Штраўс, Вен дзяржаўная опера, 1980), «Андрэ Шэнье» (Джардана, Венская дзяржаўная опера, 1981) і «Арабэла» (Штраўс, Метрапалітэн-опера, 1983). Для рэжысёр Люка Бондзі яна стварыла касцюмы для новай пастаноўкі «Тоска» Пучыні (Метрапалітэн-опера, 2009) і «Алена» Еўрыпіда (Бургтэатр, 2010).

У 1986—1987 г. стварала касцюмы для тэлесерыяла «Паліцыя Маямі».

У 2001 годзе Мілена Кананера была ўдастоена прэміі за дасягненні ў кар’еры ад Гільдыі мастакоў па касцюмах. Свой трэці «Оскар» Кананера атрымала за дызайн касцюмаў да біяграфічнай драмы «Марыя-Антуанэта» (2006) і чацвёрты — за касцюмы ў карціне "Гатэль «Гранд Будапешт» (2014).

## Зноскі
Мелані Грыфіт

**Мелані Рычардс Грыфіт** (; нар. ) — амерыканская актрыса. Уладальніца прэміі «Залаты глобус», а таксама намінантка на «Оскар» і «Эмі».

## Біяграфія 
Першай роляй Мелані быў рэкламны ролік, у якім яна знялася ва ўзросце 9 месяцаў. Першая сур’ёзная роля ў фільме Артура Пена «Начныя хады» (1975).

З-за наркотыкаў кар’ера Грыфіт перарвалася амаль на дзесяць гадоў. Яе вяртанне пачалося дзякуючы фільму Браяна Дэ Пальмы «Двайнік цела». Гэты фільм прывёў яе да зорнай ролі ў фільме «Дзікая штучка». Наступным крокам да ўсеагульнага прызнання стаў фільм «Дзелавая дзяўчына». За гэтую ролю яна атрымала «Залаты глобус» як лепшая камедыйная актрыса і была намінаваная на прэмію «Оскар». Яшчэ адзін фільм, «Двое — гэта занадта» (1995) адыграў важную ролю ў яе асабістым жыцці: на здымках яна пазнаёмілася з Антоніа Бандэрасам, за якога пасля выйшла замуж.

Здымаецца Грыфіт і ў тэлевізійных праектах. У 1999 годзе кампанія кабельнага тэлебачання HBO запрасіла яе на ролю ў тэлефільме «Праект 281».

У 2003 годзе Грыфіт вырашыла паспрабаваць сябе ў новай якасці. Яна дэбютавала ў мюзікле «Чыкага» ў ролі Роксі. Цікава, што ў гэты ж момант Антоніа Бандэрас граў у іншым мюзікле — «Дзевяць», прычым яго тэатр знаходзіўся літаральна праз дарогу.